LISA

Πλαγιές Πάικου (Playies Paikou)

PGI-GR-A1088-AM01

Taotluse esitamise kuupäev: 14.4.2016

TOOTESPETSIFIKAADI MUUDATUSE TAOTLUS

1. Muudatuse suhtes kohaldatavad eeskirjad

Määruse (EL) nr 1308/2013 artikkel 105 – oluline muudatus

2. Muudatuse kirjeldus ja põhjused

2.1. Valge veini sordilise koostise muudatused

„Playies Paikou“ tehnilist toimikut PGI-GR-A1088, tootespetsifikaati ja koonddokumenti muudeti, et lisada sordid „Xinomavro“ (valge veini kääritamisel), „Negoska“ (valge veini kääritamisel), „Viognier“, „Gewürztraminer“ ja „Riesling“ valge veini sordilise koostise mis tahes vahekordades (kuiv, poolkuiv, poolmagus ja magus).

Sorte „Xinomavro“ ja „Negoska“ on edukalt kasutatud väga eripärase valge veini valmistamiseks. Seda tava järgitakse juba tulemuslikult teistes piirkondades, nagu naabruses asuvad Naousa ja Amintaio, ning see on lisatud ka kaitstud geograafilise tähise „Imathia“ tootespetsifikaati.

Peale selle on piirkonna viinamarjakasvatajad istutanud uusi soovitatud sorte („Gewürztraminer“ ja „Riesling“) ja lubatud sorte („Viognier“); selle tulemuseks on erakordsed ja karakteriga veinid, mis peegeldavad piirkonna viinamarjaistanduste erilisi omadusi. Sordid on kohalike kasvutingimustega hästi kohanenud.

Sortidest „Xinomavro“, „Negoska“, „Gewürztraminer“, „Riesling“ ja „Viognier“ valmistatud valgetel veinidel on samad omadused nagu geograafilise tähisega „Playies Paikou“ veinide tehnilises toimikus kirjeldatud veinidel.

Tootespetsifikaati on muudetud järgmiselt.

— Tootespetsifikaadi jao „Lubatud veiniviinamarjasordid“ esimene lõik on asendatud järgmisega: „„Playies Paikou“ (kaitstud geograafiline tähis, edaspidi „KGT“) valget veini (kuiv, poolkuiv, poolmagus ja magus) toodetakse järgmistest viinamarjasortidest: „Roditis“, „Malagouzia“, „Asyrtiko“, „Sauvignon Blanc“, „Chardonnay“, „Gewürztraminer“, „Riesling“ ja „Viognier“ ning „Xinomavro“ (valge veini kääritamisel) ja „Negoska“ (valge veini kääritamisel). Neid sorte võib kasutada mis tahes osakaalus“.

— Tootespetsifikaadi jao „Veinivalmistustavad“ esimene lõik on asendatud järgmisega:

„Valge veini valmistamine: „Playies Paikou“ (KGT) valge veini tootmisel kasutatakse valge veini valmistamise tipptehnoloogiat; alkoholkäärimise ajal ei tohi temperatuur ületada 20 °C. Punase viinamarja sortide „Xinomavro“ ja „Negoska“ puhul kasutatakse valge veini kääritamise meetodit“.

See muudatus kajastub tootespetsifikatsiooni ja koonddokumendi järgmistes jagudes: „Peamised veiniviinamarjasordid“, „Lubatud veiniviinamarjasordid“, „Veinide kirjeldus“ ja valget veini käsitleva jao (kuiv, poolkuiv, poolmagus ja magus) alajagu „Organoleptilised omadused“ ning jagu „Veinivalmistustavad“, kuhu lisatakse teave valge veini valmistamise kohta punase viinamarja sortidest.

Muudatus mõjutab ka koonddokumendi ja tootespetsifikatsiooni jagu „Seos geograafilise piirkonnaga“, eelkõige alajagusid „Toote andmed“ ja „Põhjuslik seos“.

2.2. Magusa roosa veini lisamine

„Playies Paikou“ tehnilist toimikut PGI-GR-A1088, tootespetsifikaati ja koonddokumenti on muudetud, et lisada magus roosa vein. Viimastel aastatel on piirkonna veinitootjad valmistanud magusat roosat veini, mis on turul oma koha leidnud.

Täpsemalt lisati tootespetsifikatsiooni jao „Veinide kirjeldus“ lõppu järgmine teave:

„4. Magus roosa vein Üksikasjalik kirjeldus: — minimaalne tegelik alkoholisisaldus: 11,5 % mahust — minimaalne naturaalne alkoholisisaldus: 11,0 % mahust — suhkru kogusisaldus (g/l): vähemalt 45 — üldhappesus, väljendatud viinhappena (g/l): minimaalselt 4,8 – maksimaalselt 12,0 — lenduvate hapete sisaldus, väljendatud äädikhappena (g/l): maksimaalselt 1,08 (18 milliekvivalenti liitri kohta) — Veinide maksimaalne vääveldioksiidisisaldus (kokku): 250 mg/l Organoleptilised omadused: tugev granaatõuna värvus. Punase marjamoosi ja punaste rooside lõhn. Rikkalik maitse ja magus järelmaitse. Alkoholi maksimaalse üldsisalduse suhtes kohaldatakse asjaomastes ELi õigusaktides sätestatud piirmäärasid“.

Tootespetsifikaadi jao „Lubatud veiniviinamarjasordid“ viimane lõik on asendatud järgmisega:

„„Playies Paikou“ (KGT) roosat veini (kuiv, poolkuiv, poolmagus ja magus) toodetakse viinamarjasortidest „Xinomavro“, „Limnio“, „Negoska“, „Cabernet Sauvignon“, „Syrah“ ja „Merlot“. Neid sorte võib kasutada mis tahes osakaalus“.

See muudatus kajastub ka koonddokumendi jagudes „Veinide kirjeldus“ ja „Valge viinamarja lubatud sordid“.

2.3. „Playies Paikou“ (KGT) tehnilise toimiku ajakohastamine

Lisaks taotletud muudatustele ja tehnilise toimiku ajakohastamiseks tehti tootespetsifikaadis järgmised muudatused: a) lisati/asendati riiklikud sätted, mis käsitlevad kaitstud päritolunimetusega ja kaitstud geograafilise tähisega veinide suhtes kohaldatavaid nõudeid ja kontrolle, ning b) muudeti teavet pädevate kontrolliasutuste kohta.

Täpsemalt asendati jagu „KONTROLLIASUTUSED“ järgmisega:

„KONTROLLIASUTUSED Maaelu arengu ja toiduministeerium Toiduohutuse peadirektoraat Direktoraat: toiduainete kasutamine ja -tehnoloogia Üksus: veinid ja alkohoolsed joogid Aadress : Menandrou 22 10552 Ateena KREEKA Tel +30 2102125113, 2102125145 Faks +30 2105245195 E-post: lkiokakis@minagric.gr, kballa@minagric.gr Maamajanduse direktoraat ja veterinaarküsimuste direktoraat Piirkondlikud taimekaitse, kvaliteedi- ja fütosanitaarkontrolli keskused“.

See muudatus puudutab ainult tootespetsifikatsiooni, mitte koonddokumenti.

KOONDDOKUMENT

1. Registreeritud nimetus

„Πλαγιές Πάικου“ (Playies Paikou)

2. Geograafilise tähise tüüp

KGT – kaitstud geograafiline tähis

3. Viinamarjasaaduste kategooriad

1. Vein

4. Veini(de) kirjeldus

KUIV ROOSA VEIN

Tume punakaslilla värvus, millel on roosikarva läige. Jõuline bukett, milles domineerivad roosi ja tsitruste noodid. Tasakaalustatud paraja happesusega ja lillehõngulise järelmaitsega, mis püsib suus kaua.

— Alkoholi üldsisaldus: 11,5 % mahust

— Minimaalne naturaalne alkoholisisaldus: 11,0 % mahust

— Suhkru kogusisaldus (g/l): maksimaalselt 9,0 (kui suhkrusisaldus ületab 4 grammi liitri kohta, kohaldatakse määruse (EÜ) nr 607/2009 XIV lisas sätestatud tingimusi)

— Üldhappesus, väljendatud viinhappena (g/l): maksimaalselt 7,5

Üldised analüütilised omadused

Maksimaalne üldalkoholisisaldus (mahuprotsent): Minimaalne tegelik alkoholisisaldus (mahuprotsent): 11,5 Minimaalne üldhappesus: 3,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta): 18 Maksimaalne vääveldioksiidi üldsisaldus (milligrammides liitri kohta): 200

Alkoholi maksimaalse sisalduse suhtes kohaldatakse asjaomastes ELi õigusaktides sätestatud väärtusi.

POOLKUIV ROOSA VEIN

Tume punakaslilla värvus, millel on roosikarva läige. Jõuline bukett, milles domineerivad roosi ja tsitruste noodid. Tasakaalustatud paraja happesusega ja lillehõngulise järelmaitsega, mis püsib suus kaua. Happesuse ja magususe, maheduse ja marjasuse-puuviljasuse meeldiv tasakaal.

— Minimaalne naturaalne alkoholisisaldus: 11,0 % mahust

— Suhkru kogusisaldus (g/l): minimaalselt 4,5 – maksimaalselt 17,5 (kui suhkrusisaldus ületab 12 grammi liitri kohta, kohaldatakse määruse (EÜ) nr 607/2009 XIV lisas sätestatud tingimusi)

— Üldhappesus, väljendatud viinhappena (g/l): maksimaalselt 7,5

— Veinide maksimaalne vääveldioksiidisisaldus (kokku): 250 milligrammi liitri kohta, kui suhkrusisaldus on vähemalt 5 grammi liitri kohta.

Üldised analüütilised omadused

Maksimaalne üldalkoholisisaldus (mahuprotsent): Minimaalne tegelik alkoholisisaldus (mahuprotsent): 11,5 Minimaalne üldhappesus: 3,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 18 Maksimaalne vääveldioksiidi üldsisaldus (milligrammides liitri kohta): 250

Alkoholi maksimaalse sisalduse suhtes kohaldatakse asjaomastes ELi õigusaktides sätestatud väärtusi.

POOLMAGUS ROOSA VEIN

Tume punakaslilla värvus, millel on roosikarva läige. Jõuline bukett, milles domineerivad roosi ja tsitruste noodid. Tasakaalustatud paraja happesusega ja lillehõngulise järelmaitsega, mis püsib suus kaua. Mahe maitse, puuviljasus ja magusus, mis püsib suus kaua.

— Minimaalne naturaalne alkoholisisaldus: 11,0 % mahust

— Suhkru kogusisaldus (g/l): minimaalselt 12,5 – maksimaalselt 45 (kui suhkrusisaldus ületab 12 grammi liitri kohta, kohaldatakse määruse (EÜ) nr 607/2009 XIV lisas sätestatud tingimusi)

— Üldhappesus, väljendatud viinhappena (g/l): maksimaalselt 7,5

Üldised analüütilised omadused

Maksimaalne üldalkoholisisaldus (mahuprotsent): Minimaalne tegelik alkoholisisaldus (mahuprotsent): 11,5 Minimaalne üldhappesus: 3,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta): 18 Maksimaalne vääveldioksiidi üldsisaldus (milligrammides liitri kohta): 250

Alkoholi maksimaalse sisalduse suhtes kohaldatakse asjaomastes ELi õigusaktides sätestatud väärtusi.

MAGUS ROOSA VEIN

Tugev granaatõuna värvus. Punase marjamoosi ja punaste rooside lõhn. Rikkalik maitse ja magus järelmaitse.

— Minimaalne naturaalne alkoholisisaldus: 11,0 % mahust

— Suhkru kogusisaldus (g/l): vähemalt 45

— Üldhappesus, väljendatud viinhappena (g/l): maksimaalselt 12,0

— Lenduvate hapete sisaldus, väljendatud äädikhappena (g/l): maksimaalselt 1,08 (18 milliekvivalenti liitri kohta)

Üldised analüütilised omadused

Maksimaalne üldalkoholisisaldus (mahuprotsent): Minimaalne tegelik alkoholisisaldus (mahuprotsent): 11,5 Minimaalne üldhappesus: 4,8 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta): 18 Maksimaalne vääveldioksiidi üldsisaldus (milligrammides liitri kohta): 250

Alkoholi maksimaalse sisalduse suhtes kohaldatakse asjaomastes ELi õigusaktides sätestatud väärtusi.

KUIV VALGE VEIN

Läikiv heleroheline värvus (kollase varjundiga sortidest „Xinomavro“ ja „Negoska“ valmistatud veinide puhul). Jõuline bukett, milles on ülekaalus tsitruste ja värskete marjade-puuviljade noodid ja lillenüansid. Sügav puuviljane järelmaitse, mis püsib suus kaua.

— Alkoholi üldsisaldus: 11,5 % mahust

— Minimaalne naturaalne alkoholisisaldus: 11,0 % mahust

— Suhkru kogusisaldus (g/l): maksimaalselt 9,0 (kui suhkrusisaldus ületab 4 grammi liitri kohta, kohaldatakse määruse (EÜ) nr 607/2009 XIV lisas sätestatud tingimusi)

— Üldhappesus, väljendatud viinhappena (g/l): maksimaalselt 7,5

Üldised analüütilised omadused

Maksimaalne üldalkoholisisaldus (mahuprotsent): Minimaalne tegelik alkoholisisaldus (mahuprotsent): 11,5 Minimaalne üldhappesus: 3,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta): 18 Maksimaalne vääveldioksiidi üldsisaldus (milligrammides liitri kohta): 200

Alkoholi maksimaalse sisalduse suhtes kohaldatakse asjaomastes ELi õigusaktides sätestatud väärtusi.

POOLKUIV VALGE VEIN

Läikiv heleroheline värvus (kollase varjundiga sortidest „Xinomavro“ ja „Negoska“ valmistatud veinide puhul). Jõuline bukett, milles on ülekaalus tsitruste ja värskete marjade-puuviljade noodid ja lillenüansid. Happesuse ja magususe, maheduse ja marjasuse-puuviljasuse meeldiv tasakaal.

— Minimaalne naturaalne alkoholisisaldus: 11,0 % mahust

— Suhkru kogusisaldus (g/l): minimaalselt 4,5 – maksimaalselt 17,5 (kui suhkrusisaldus ületab 12 grammi liitri kohta, kohaldatakse määruse (EÜ) nr 607/2009 XIV lisas sätestatud tingimusi)

— Üldhappesus, väljendatud viinhappena (g/l): maksimaalselt 7,5

— Veinide maksimaalne vääveldioksiidisisaldus (kokku): 250 milligrammi liitri kohta, kui suhkrusisaldus on vähemalt 5 grammi liitri kohta

Üldised analüütilised omadused

Maksimaalne üldalkoholisisaldus (mahuprotsent): Minimaalne tegelik alkoholisisaldus (mahuprotsent): 11,5 Minimaalne üldhappesus: 3,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta): 18 Maksimaalne vääveldioksiidi üldsisaldus (milligrammides liitri kohta): 250

Alkoholi maksimaalse sisalduse suhtes kohaldatakse asjaomastes ELi õigusaktides sätestatud väärtusi.

POOLMAGUS VALGE VEIN

Läikiv heleroheline värvus (kollase varjundiga sortidest „Xinomavro“ ja „Negoska“ valmistatud veinide puhul). Jõuline bukett, milles on ülekaalus tsitruste ja värskete marjade-puuviljade noodid ja lillenüansid. Mahe maitse, puuviljasus ja magusus, mis püsib suus kaua.

— Minimaalne naturaalne alkoholisisaldus: 11,0 % mahust

— Suhkru kogusisaldus (g/l): minimaalselt 12,5 – maksimaalselt 45

— Üldhappesus, väljendatud viinhappena (g/l): maksimaalselt 7,5

Üldised analüütilised omadused

Maksimaalne üldalkoholisisaldus (mahuprotsent): Minimaalne tegelik alkoholisisaldus (mahuprotsent): 11,5 Minimaalne üldhappesus: 3,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta): 18 Maksimaalne vääveldioksiidi üldsisaldus (milligrammides liitri kohta): 250

Alkoholi maksimaalse sisalduse suhtes kohaldatakse asjaomastes ELi õigusaktides sätestatud väärtusi.

MAGUS VALGE VEIN

Kergelt kollaka tooniga läikiv värvus (kollase varjundiga sortidest „Xinomavro“ ja „Negoska“ valmistatud veinide puhul). Jõuline bukett, milles on ülekaalus tsitrusenoodid ja lillenüansid. Mahe maitse, puuviljasus ja magusus, mis püsib suus kaua.

— Minimaalne naturaalne alkoholisisaldus: 11,0 % mahust

— Suhkru kogusisaldus (g/l): vähemalt 45

— Üldhappesus, väljendatud viinhappena (g/l): maksimaalselt 7,5

Üldised analüütilised omadused

Maksimaalne üldalkoholisisaldus (mahuprotsent): Minimaalne tegelik alkoholisisaldus (mahuprotsent): 11,5 Minimaalne üldhappesus: 3,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta): 18 Maksimaalne vääveldioksiidi üldsisaldus (milligrammides liitri kohta): 250

Alkoholi maksimaalse sisalduse suhtes kohaldatakse asjaomastes ELi õigusaktides sätestatud väärtusi.

KUIV PUNANE VEIN

Sügava lilla varjundiga erkpunane värvus. Aromaatne maitse, mida iseloomustavad mustsõstra, kirsside ja tomatite noodid, lisaks piprane nüanss. Hõrk, täidlane, kergelt tanniinine ning tugev puuviljane järelmaitse, mis püsib suus kaua.

— Alkoholi üldsisaldus: 12 % mahust

— Minimaalne naturaalne alkoholisisaldus: 11,5 % mahust

— Suhkru kogusisaldus (g/l): maksimaalselt 9,0 (kui suhkrusisaldus ületab 4 grammi liitri kohta, kohaldatakse määruse (EÜ) nr 607/2009 XIV lisas sätestatud tingimusi).

— Üldhappesus, väljendatud viinhappena (g/l): maksimaalselt 7,0

Üldised analüütilised omadused

Maksimaalne üldalkoholisisaldus (mahuprotsent): Minimaalne tegelik alkoholisisaldus (mahuprotsent): 12 Minimaalne üldhappesus: 3,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta): 20 Maksimaalne vääveldioksiidi üldsisaldus (milligrammides liitri kohta): 150

Alkoholi maksimaalse sisalduse suhtes kohaldatakse asjaomastes ELi õigusaktides sätestatud väärtusi.

POOLKUIV PUNANE VEIN

Sügava lilla varjundiga erkpunane värvus. Aromaatne maitse, mida iseloomustavad mustsõstra, kirsside ja tomatite noodid, lisaks piprane nüanss. Happesuse ja magususe, maheduse ja marjasuse-puuviljasuse meeldiv tasakaal.

— Minimaalne naturaalne alkoholisisaldus: 11,5 % mahust

— Suhkru kogusisaldus (g/l): minimaalselt 4,5 – maksimaalselt 17,5 (kui suhkrusisaldus ületab 12 grammi liitri kohta, kohaldatakse määruse (EÜ) nr 607/2009 XIV lisas sätestatud tingimusi)

— Üldhappesus, väljendatud viinhappena (g/l): maksimaalselt 7,0

— Veinide maksimaalne vääveldioksiidisisaldus (kokku): 200 milligrammi liitri kohta, kui suhkrusisaldus on vähemalt 5 grammi liitri kohta.

Üldised analüütilised omadused

Maksimaalne üldalkoholisisaldus (mahuprotsent): Minimaalne tegelik alkoholisisaldus (mahuprotsent): 12 Minimaalne üldhappesus: 3,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta): 20 Maksimaalne vääveldioksiidi üldsisaldus (milligrammides liitri kohta): 200

Alkoholi maksimaalse sisalduse suhtes kohaldatakse asjaomastes ELi õigusaktides sätestatud väärtusi.

POOLMAGUS PUNANE VEIN

Sügava lilla varjundiga erkpunane värvus. Aromaatne maitse, mida iseloomustavad mustsõstra, kirsside ja tomatite noodid, lisaks piprane nüanss. Mahe maitse, puuviljasus ja magusus, mis püsib suus kaua.

— Minimaalne naturaalne alkoholisisaldus: 11,5 % mahust

— Suhkru kogusisaldus (g/l): minimaalselt 12,5 – maksimaalselt 45

— Üldhappesus, väljendatud viinhappena (g/l): maksimaalselt 7,0

Üldised analüütilised omadused

Maksimaalne üldalkoholisisaldus (mahuprotsent): Minimaalne tegelik alkoholisisaldus (mahuprotsent): 12 Minimaalne üldhappesus: 3,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta): 20 Maksimaalne vääveldioksiidi üldsisaldus (milligrammides liitri kohta): 200

Alkoholi maksimaalse sisalduse suhtes kohaldatakse asjaomastes ELi õigusaktides sätestatud väärtusi.

MAGUS PUNANE VEIN

Erkpunane värvus. Aromaatne maitse, mida iseloomustavad mustsõstra ja kirsside noodid. Rikkalik sügav maitse, mis on mahe ja jääb pikalt püsima.

— Minimaalne naturaalne alkoholisisaldus: 11,5 % mahust

— Suhkru kogusisaldus (g/l): vähemalt 45

— Üldhappesus, väljendatud viinhappena (g/l): maksimaalselt 7,5

Üldised analüütilised omadused

Maksimaalne üldalkoholisisaldus (mahuprotsent): Minimaalne tegelik alkoholisisaldus (mahuprotsent): 12 Minimaalne üldhappesus: 3,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta): 20 Maksimaalne vääveldioksiidi üldsisaldus (milligrammides liitri kohta): 200

Alkoholi maksimaalse sisalduse suhtes kohaldatakse asjaomastes ELi õigusaktides sätestatud väärtusi.

5. Veinivalmistustavad

a. Peamised veinivalmistustavad

Veinivalmistuse eritavad

Poolkuiva, poolmagusa ja magusa veini valmistamisel on veini magustamine lubatud vastavalt kohaldatavatele sätetele (määruse (EÜ) nr 606/2009 I lisa).

Viljelusmeetod

Viinapuid lõigatakse kohapealsete tüüpiliste kasvatustehnikate kohaselt.

Veinivalmistamise piirangud

Valge veini valmistamine: „Playies Paikou“ (KGT) valge veini tootmisel kasutatakse valge veini valmistamise tipptehnoloogiat; alkoholkäärimise ajal ei tohi temperatuur ületada 20 °C. Punase viinamarja sortide „Xinomavro“ ja „Negoska“ puhul kasutatakse valge veini kääritamise meetodit.

Punase veini valmistamine: „Playies Paikou“ (KGT) punast veini toodetakse klassikalisel punase veini valmistamise meetodil.

Roosa veini valmistamine: „Playies Paikou“ (KGT) roosat veini toodetakse, kasutades roosa veini valmistamise tipptehnoloogiat; alkoholkäärimise ajal ei tohi temperatuur ületada 20 °C.

b. Maksimaalne saagikus

Lõpptoote maksimaalne saagikus hektoliitrites hektari kohta – valged veinid

105 hektoliitrit hektari kohta

Lõpptoote maksimaalne saagikus hektoliitrites hektari kohta – punased veinid

96 hektoliitrit hektari kohta

Lõpptoote maksimaalne saagikus hektoliitrites hektari kohta – roosad veinid

90 hektoliitrit hektari kohta

Viinamarjade maksimaalne saagikus hektari kohta – punased, valged ja roosad veinid

12 000 kilogrammi viinamarju hektari kohta

Viinamarjade maksimaalne saagikus hektari kohta – sort „Roditis“

14 000 kilogrammi viinamarju hektari kohta

6. Määratletud piirkond

„Playies Paikou“ (KGT) veini määratletud tootmispiirkond hõlmab Kilkise prefektuuri Goumenissa omavalitsuse Karpi, Griva, Goumenissa, Gerakonase ja Filiria haldusüksuste ning Evropose omavalitsuste Evropose, Polypetro ja Touba haldusüksuste merepinnast enam kui 80 m kõrgusel asuvaid piirkondi.

7. Peamised veiniviinamarjasordid

„Roditis Rs“ – „Alepou“

„Xinomavro N“ – „Xinogaltso“, „Popolka“

„Negoska N“

„Cabernet Sauvignon N“

„Malagouzia B“

„Limnio Ν“

„Chardonnay B“

„Viognier B“

„Syrah N“

„Sauvignon Blanc B“

„Reisling B“

„Merlot N“

„Gewürztraminer Rs“

„Asyrtiko B“

8. Seos(t)e kirjeldus

Ajalooline, kultuuriline ja sotsiaalne seos ning geograafiline keskkond – vein

Üksikasjalik teave geograafilise piirkonna kohta

A. Ajalugu

Maine, mille piirkond on omandanud tänu kaitstud päritolunimetusega Goumenissa veinide tootmisele, on ergutanud nüüdisaegsete viinamarjakasvatusmeetodite levikut kogu kaitstud geograafilise tähise „Playies Paikou“ piirkonnas, kus kasvatatakse arvukalt viinamarjasorte, millest valmistatud veinid on turul populaarsed. Kaitstud geograafilise tähise „Playies Paikou“ tunnustamise küsimus on kerkinud seega üles veinivalmistuspiirkonna ajaloolise arengu taustal, mis põhineb olemasoleval traditsioonil ja viimastel aastatel ehitatud nüüdisaegsel taristul.

B. Kultuurilised, sotsiaalsed ja majanduslikud seosed

Viinapuud ja vein on olnud iidsetest aegadest alates kohaliku rahva kultuuri-, sotsiaalse ja majandusliku eluga lahutamatult seotud.

See seos on olemas ka praegu, nagu võib näha veini reklaamimiseks korraldatud üritustest ja ka kohalikest kultuuritraditsioonidest.

C. Geograafiline piirkond ja toote geograafiline päritolu

Kliima

Kliima (Langi andmete kohaselt) on kuivapoolne kuni väheniiske. Temperatuurisumma (baastemperatuur 10 °C): 1 980 kraadipäeva aprillist oktoobrini. Kliima mandrilisus: 20,93 °C. Päikesepaisteliste tundide arv: 1 818 aprillist oktoobrini. Keskmine temperatuur viinamarjade valmimise kuul: 19,8 °C. Sademed: aastas 650 mm, viinamarjade valmimise kuul 65 mm. Tuuled: talvel valitseb põhjakaare tuul (Vardaris). Suvel on ülekaalus leebed kohalikud tuuled (briisid), mis puhuvad peamiselt lõunast, kuid on ka kirdetuuli (Meltemi), mis leevendavad suvist palavust.

Pinnas

„Playies Paikou“ tootmise laiema piirkonna pinnas koosneb graniidi tüüpi kivimist, liivakivist, kiltkivist, ofioliidist ja lubjakivist, kuid põhimaterjal koosneb punase mulla (terra rossa), mergli ja lubimergli kõvade ja pehmete kihtidena paiknevatest ladestustest. Piirkonna pinnase pH on üldiselt neutraalne kuni aluseline. Piirkonnas on nii kaltsiumkarbonaadi ekvivalendi kui ka aktiivse kaltsiumkarbonaadi koguseid piisavast suureni, välja arvatud teatavad alad, kus kaltsiumkarbonaati üldse ei ole. Üldiselt saavad taimed toitained piirkonna pinnasest kergesti ja vajalikus koguses kätte, sest savimineraalides on suur pleeksavi sisaldus ning samal ajal leidub seal suures koguses nii omastatavat kaltsiumi kui ka magneesiumi. Üldjuhul on orgaanilise aine sisaldus mulla pealiskihtides piisav ja sügavamal väiksem. Enamasti varustab piirkonna mullas sisalduv orgaaniline aine taimi kasvamiseks vajaliku lämmastikuga ja lämmastikväetisi tuleb kasutada vaid aeg-ajalt.

Pinnamood

Piirkond on väga künklik, nõlvad avanevad eri suundades ja nõlvade kalle võib olla kuni 30 %. Pinnase ja makrokliimaga kombineerituna võimaldab see luua suure hulga mitmesuguseid viinamarjade kasvatuspaiku, mis on üks põhitegur, et kujundada piirkonnas kasvatatavate sortide omadusi. Viinamarjaistandused erinevad mesokliima poolest, mis tuleneb peamiselt kliima, kohaliku pinnamoe ja pinnase koostoimest.

Toote andmed

„Playies Paikou“ (KGT) valgeid veine iseloomustab nende kahvaturoheline värvivarjund, millel on mõnikord kergelt kollakas toon. Olenevalt sordist ja viinamarjaistanduse asukohast on veinide lõhnaprofiilis lillede, tsitruste ja muude marjade-puuviljade lõhn. Nende maitsele on iseloomulik ka küllaldane sügavus ja järelmaitse, mis tuleneb peamiselt piirkonnas kasvavate sortide piisavast ja ajaliselt ühtlasest valmimisest.

„Playies Paikou“ (KGT) roosad veinid eristuvad oma tugeva värvuse ja roosikarva toonide poolest, mis tulenevad kasutatud sortidest ja nende kasvatuspiirkonnast. Veinidel on ka tugev lõhnabukett, milles on ülekaalus roos ja tsitrus. Tänu heale happesusele on kõik roosad veinid (kuiv, poolkuiv, poolmagus ja magus) suurepäraselt tasakaalustatud.

„Playies Paikou“ (KGT) punaseid veine iseloomustab sügava lilla varjundiga erkpunane värvus ning aromaatne maitse, milles on tunda mustsõstra, kirsside ja tomatite noote, lisaks piprane nüanss. Neil on täidlane maitse, milles on kerge tanniinine ja tugev puuviljane järelmaitse, mis jääb suus pikalt püsima.

Põhjuslik seos

Tulenevalt piirkonna õhutemperatuurist kestab viinamarjade valmimise kõrgaeg olenevalt sordist augusti viimasest dekaadist kuni oktoobri esimese viie päevani. Sellise kiire küpsemise ja mandrilise kliima tõttu sõltuvad toodetud veinide olemus ja organoleptilised omadused viinamarjaistanduse kliimast ja asukohast. Näiteks sordi „Xinomavro“ viinamarjadest, mis kasvavad lubjarikka mullaga viinamarjaistandustes ja valmivad vara, saab delikaatse aroomiga veine, samas kui viinamarjad, mis kasvavad savimullaga aladel ja valmivad hiljem, annavad tugeva fenoolse iseloomuga veine.

Sort „Negoska“ valmib samal ajal sordiga „Xinomavro“ ja seda kasutatakse suure alkoholisisalduse, tugeva värvi ja keskmise happesusega veinide tootmiseks, mida saab väga hästi kõrvutada „Xinomavro“ sordist valmistatud vastavate veinidega. Sordid „Merlot“, „Syrah“ ja „Cabernet Sauvignon“ valmivad keskmiselt vastavalt 5., 10. ja 20. septembril. Merlot'st valmistatakse suure alkoholisisalduse ja küpse puuvilja lõhnaga kergeid veine, samas kui Syrah' veinidele on iseloomulik hea struktuur, tugev värvus ja need sobivad pikaajaliseks laagerdamiseks. Cabernet Sauvignoni kasutatakse erilise lõhnaga (peamiselt väikesed punased marjad, aga ka vürtsikad lõhnad), hea sügavuse, alkoholisisaldusega ja laagerdamiseks sobivate veinide tootmiseks.

Sordid „Chardonnay“, „Sauvignon Blanc“, „Gewürztraminer“ ja „Malagouzia“ valmivad augusti viimasel dekaadil, sordid „Riesling“ ja „Asyrtiko“ septembri esimesel viiel päeval, „Viognier“ septembri teisel viiel päeval ja „Roditis“ septembri teisel poolel. Valmimisaegsete suhteliselt soojade ilmade tõttu on Chardonnay veinidel tavaliselt küps troopiline bukett, millele lisandub rikkalikult sügav maitse, samas kui Sauvignon Blanci veine iseloomustavad puuviljaaroomid, peamiselt virsik, ja veidi vähem rohelised noodid – olenevalt pinnasest. Sortidest „Malagouzia“ ja „Gewürztraminer“ saab põhimõtteliselt intensiivse lillelise lõhnabuketiga veine, mis suurendab maitse aromaatsust, kui seda sorti teistega kombineeritakse. Sordist „Asyrtiko“ toodetud veinidel on rikkalik maitse ja struktuur, suur happesus ja eriline aroom, mis varieerub lillede ja tsitrusviljade vahel. Sordist „Riesling“ toodetud veinid eristuvad peamiselt hõrgu lõhna ja maitse poolest. Sordist „Viognier“ valmistatakse veine, mida iseloomustavad põhiliselt tugev struktuur ja sobivus laagerdamiseks, kusjuures marja- ja puuviljalõhna (aprikoos) pehmendavad küpsemad meearoomid. Sordist „Roditis“ saab viimistletud aroomi ja rikkaliku maitsega veine.

Kokkuvõttes on piirkonnas toodetud veinide kvaliteet, olemus ja omapära seotud territooriumiga nii laiema ala kui ka üksikute viinamarjaistanduste tasandil.

9. Olulised lisatingimused

Õigusraamistik: ELi õigusaktid

Lisatingimuse liik: määratletud geograafilises piirkonnas tootmisega seonduv erand

Tingimuse kirjeldus:

komisjoni määruse (EÜ) nr 607/2009 (millega kehtestatakse üksikasjalikud rakenduseeskirjad nõukogu määrusele (EÜ) nr 479/2008 seoses teatavate veinitoodete kaitstud päritolunimetuste, kaitstud geograafiliste tähiste, traditsiooniliste nimetuste, märgistuse ja esitlusvälimusega) artikli 6 lõike 4 punkt b.

Õigusraamistik: riigisisesed õigusaktid

Lisatingimuse liik: määratletud geograafilises piirkonnas tootmisega seonduv erand

Tingimuse kirjeldus:

ministeeriumide ühisotsuse nr 392169/20.10.1999 (millega kehtestatakse üldised eeskirjad termini „kohalik vein“ kasutamise kohta lauaveinide kirjelduses ja mida on muudetud ministeeriumide ühisotsusega nr 321813/29.8.2007) (Kreeka ametlik väljaanne, II seeria, nr 1985/8.11.99), artikli 4 punktis c on sätestatud järgmist:

„Lauaveinid, mille kohta võib kasutada terminit „kohalik vein“ sellise provintsi, prefektuuri või veinikasvatuspiirkonna geograafilise tähisega, mis on väiksem kui prefektuur, peavad olema toodetud prefektuuris või külgnevates prefektuurides tegutsevates veinitööstusettevõtetes. Täpsemalt: „Playies Paikou“ (KGT) veine võib toota Kilkise prefektuuris või naaberprefektuurides Pella, Thessaloniki ja Serres tegutsevates veinitootmisettevõtetes“.

Õigusraamistik: ELi õigusaktid

Lisatingimuse liik: märgistamist käsitlevad lisasätted

Tingimuse kirjeldus: teatava tootmismeetodiga seotud tingimused

Komisjoni määruse (EÜ) nr 607/2009 (millega kehtestatakse üksikasjalikud rakenduseeskirjad nõukogu määrusele (EÜ) nr 479/2008 seoses teatavate veinitoodete kaitstud päritolunimetuste, kaitstud geograafiliste tähiste, traditsiooniliste nimetuste, märgistuse ja esitlusvälimusega) artikli 66 lõiked 1, 2 ja 6.

Õigusraamistik: riigisisesed õigusaktid

Lisatingimuse liik: märgistamist käsitlevad lisasätted

Tingimuse kirjeldus: teatava tootmismeetodiga seotud tingimused

Ministri otsuse nr 280557/9.6.2005 (milles käsitletakse viinamarjade valmimise aega ning kõrgema kvaliteedi, geograafilise tähisega ja päritolunimetusega veinide, samuti kohalike veinide laagerdamise kestust ja turule laskmise aega, samuti märgistusel kasutatavaid mõisteid, mis osutavad veinide tootmis- või valmistusmeetodile) (Kreeka valitsuse ametlik väljaanne, II seeria, nr 818/15.6.2005) artiklites 3 ja 4 sätestatakse järgmiste terminite kasutamise tingimused:

— „ΝΕΟΣ ΟΙΝΟΣ“ või „ΝΕΑΡΟΣ ΟΙΝΟΣ“ (VÄRSKE VEIN);

— „ΩΡΙΜΑΝΣΗ ΣΕ ΒΑΡΕΛΙ“ või „ΩΡΙΜΑΣΕ ΣΕ ΒΑΡΕΛΙ“ (VAADIS LAAGERDATUD);

— „ΠΑΛΑΙΩΜΕΝΟΣ ΣΕ ΒΑΡΕΛΙ“ või „ΠΑΛΑΙΩΣΗ ΣΕ ΒΑΡΕΛΙ“ (VAADIS KÜPSENUD);

— „ΟΙΝΟΠΟΙΗΘΗΚΕ ΚΑΙ ΩΡΙΜΑΣΕ ΣΕ ΒΑΡΕΛΙ“ või „ΟΙΝΟΠΟΙΗΣΗ ΚΑΙ ΩΡΙΜΑΝΣΗ ΣΕ ΒΑΡΕΛΙ“ (VAADIS KÄÄRITATUD JA LAAGERDATUD);

— „ΟΙΝΟΠΟΙΗΣΗ ΣΕ ΒΑΡΕΛΙ“ või „ΟΙΝΟΠΟΙΗΘΗΚΕ ΣΕ ΒΑΡΕΛΙ“ (VAADIS KÄÄRITATUD).

Õigusraamistik: riigisisesed õigusaktid

Lisatingimuse liik: märgistamist käsitlevad lisasätted

Tingimuse kirjeldus: aastakäigu märkimine märgistusele.

Kui veinide märgistusel kasutatakse mõisteid ΝΕΟΣ ΟΙΝΟΣ või ΝΕΑΡΟΣ ΟΙΝΟΣ (VÄRSKE VEIN) on aastakäigu märkimine kohustuslik, nagu on sätestatud ministri otsuse 280557/9.6.2005 (milles käsitletakse viinamarjade valmimise aega ning kõrgema kvaliteedi, geograafilise tähisega ja päritolunimetusega veinide, samuti kohalike veinide laagerdamise kestust ja turule laskmise aega, samuti märgistusel kasutatavaid mõisteid, mis osutavad veinide tootmis- või valmistusmeetodile) (Kreeka valitsuse ametlik väljaanne, II seeria, nr 818/15.6.2005) artikli 1 lõikes 2.

Õigusraamistik: riigisisesed õigusaktid

Lisatingimuse liik: märgistamist käsitlevad lisasätted

Tingimuse kirjeldus: siseriiklikes õigusaktides sätestatud märgistusmõisted.

Vastavalt ministri otsusele nr 235309/7.2.2002 võib „Playies Paikou“ kaitstud päritolunimetusega veinide märgistuses kasutada järgmisi mõisteid:

ΛΕΥΚΟΣ ΑΠΟ ΛΕΥΚΑ ΣΤΑΦΥΛΙΑ/Blanc de blancs (VALGE VEIN VALGETEST VIINAMARJADEST), ΛΕΥΚΟΣ ΑΠΟ ΕΡΥΘΡΑ ΣΤΑΦΥΛΙΑ/Blanc de noir (VALGE VEIN PUNASTEST VIINAMARJADEST), ΛΕΥΚΟΣ ΑΠΟ ΕΡΥΘΡΩΠΑ ΣΤΑΦΥΛΙΑ või ΛΕΥΚΟΣ ΑΠΟ ΓΚΡΙΖΑ ΣΤΑΦΥΛΙΑ/Blanc de gris (VALGE VEIN ROSÉ või VÄÄRISHALLITUSEGA VIINAMARJADEST), ΚΟΚΚΙΝΕΛΙ/kokineli (KOKINELI), ΟΙΝΟΣ ΛΟΦΩΝ/Vin de collines (KÜNGASTELT PÄRIT VEIN), ΟΙΝΟΣ ΠΛΑΓΙΩΝ/Vin de coteaux (NÕLVADELT PÄRIT VEIN), ΟΡΕΙΝΩΝ ΑΜΠΕΛΩΝΩΝ või ΑΠΟ ΟΡΕΙΝΑ ΚΡΑΣΑΜΠΕΛΑ/Vin de vignobles Montagneux (MÄGEDES ASUVATEST ISTANDUSTEST PÄRIT VEIN).

Link tootespetsifikaadile

http://www.minagric.gr/images/stories/docs/agrotis/POP-PGE/OINOS/PGE_trop_prodiagrafes_paikos191217.pdf